Zuma oorweeg om Jiba, Mrwebi te skors | Maroela Media
Zuma se aankondiging kom ná ŉ uitspraak van die hooggeregshof in Pretoria in September vanjaar rakende ŉ aansoek deur die algemene balieraad van Suid-Afrika teen Jiba, Mrwebi en adv. Sibongile Mzinyathi. Die hof het beveel dat Jiba en Mrwebi se name van die rol van advokate geskrap word. Die balie se saak teen Mzinyathi is van die hand gewys.
Die balieraad se aansoek het verband gehou met Jiba en Mrwebi se betrokkenheid by die besluit om die korrupsie-aanklagte teen die geskorste hoof van misdaadintelligensie, Richard Mdluli, te laat vaar. Jiba en Mrwebi het ook goedkeuring gegee dat Johan Booysen, die geskorste hoof van die Valke in KwaZulu-Natal, op ŉ aanklag van rampokkery vervolg word.
Die hof het bevind Jiba het “ŉ verskuilde motief” gehad in die Mdluli-saak en dus die wet en die Grondwet oortree. Die hof het gesê Jiba en Mrwebi is nie meer geskikte en gepaste persone om op die rol van advokate te wees nie.
Bongani Ngqulunga, woordvoerder van die president, het Dinsdag gesê Zuma het die twee advokate versoek om redes aan hom te verskaf waarom hulle nie geskors moet word hangende die uitkoms van die ondersoek na hul bevoegdheid nie. Ngqulunga het gesê sodra die president terugvoer van Jiba en Mrwebi ontvang het, sal hy besluit of hy hulle sal skors of nie.
Hy moet ons almal ‘n guns doen en homself skors.
Die man is slim om nou weer aandag van hom af te vat.
Asb Will i am. Die “man” is nie slim nie! Hy is slinks en deurtrap skelm.
Ek sal dit eers glo wanneer dit gebeur
En so duik zuma se impies een vir een in die hek, en nou het hy 50 wagte aangestel om hom te
beskerm met belasting betalers se geld, sjoe maar die man se broek bewe nou.
Deurmekaar · 2 jaar gelede
Het die 2 adv dan nie oorspronklik opdragte van hom uitgevoer nie? Nou wil hy hulle skors?
Die sirkus duur voort …..
Tot hier lyk dit asof nie een van julle dit raaksien dat die twee wel geskors moet word en daarna kan Zuma verder kyk na onbevoegdheid en homself skors.
So die uitspraak van die hof beteken niks?
Stortkop glo kennelik nie in die onafhanklikheid van die regbank nie
Hulle is reeds deur ‘n bevoegde hof van die rol van advokate geskrap.
‘n Bevoegde hof het reeds redes verskaf hoekom hulle níé geskik is om as advokate te praktiseer nie….NÊRENS! Hierdie twee ‘career criminals’ hoort saam met hulle groot indoena agter tralies!!!
Mooi Kobus en voel ook so. Daai groot Induna moet net verdwyn.
As mens iemand “skors” omdat so ‘n persoon onbevoeg is vir sy of haar taak, moet jy nie ook die “aansteller” skors wat hulle in die eerste plek daar “in” gekry het nie? Jou “onbevoegdheid” moes mos ontdek gewees het tydens die onderhoud wat plaasvind voor jy aangestel word? O, oeps nee, sorry….dis Afrika hierdie….Verval ek nou vir ‘n oomblik in Eerste Wêreld standaarde in. My fout…